|  |
| --- |
| Holy Thursday of the Lord’s Supper |
| Exodus 12:1-8, 11-14 |
| 1 Corinthians 11:23-26 |
| John 13:1-15 |

Introduction

*Adunay 2 ka butang ang gitagaan karon ug dako kaayong importansya sa atong pagsaulog karon sa misa sa katapusang panihapon sa atong Ginoo. Wala kaayo koy makit-an nga ensakto nga pulong gikan sa English nga preparation: the Institution of the Holy Eucharist and the Institution of the Priesthood*

*Mao kini ang 2 ka butang nga kinahanglan magtudlo ug masabtan sa katawhan, tungod kay kini si Jesus mismo ang nagmugna niini*

*So makuntento lang sa ta sa pulong nga pagmugna sa Eukaristiya ug Pagmugna sa Pagkapari sa mga tinun-an nga gikan kang Jesus nga usa ka taas nga pari tungod kay kining maong 2 ka butang 2 kini ka mga sakramento nga si Jesus mismo ang naghimo niini*

*Aduna pay ika 3 nga mao ang paghigugma sa isig ka tawo. Dili na kini nako iapil kay self-explanatory naman kini. Nasayud na kita nga kon higugmaon nato ang Ginoo higugmaon man usab nato ang uban*

**A. Institution of the Eucharist – Pagmugna sa Sacramento sa Eukaristiya**

* Ang unang pagbasa sa Exodus nagsaysay kanato sa pangilin sa Pagsaylo or Passover diin ang mga Judio nagkaon nga nagtindog sa pan nga walay patubo ug pait nga mga gulay ug giasal nga karnero diin ang dugo sa karnero gipahid sa ilang pultahan
* Ang anghel sa kamatayon mosaylo sa balay nga gipahiran ug dugo apan ang balay nga wala pahiri ug dugo mangamatay ang tanan nilang unang anak apil na ang mga kahayopan
* Ang pagkaon sa Pagsaylo mao na kini ang pagpangandam sa umaabot nga Eukaristiya nga moabot na sa panahon ni Jesus. Mao kini ang nag-una o advance party sa Eukaristiya nga umaabot
* The Passover meal is the precursor or the advance party or the preparation of the Last Supper diin karon sa atong ebanghelyo si Jesus ug ang mga tinun-an nangaon na sa katapusang panihapon. Gisaysay usab kini sa ika-2 pagbasa sa 1 Corinto nag-angay sila sa pan ug bino aron mapasaylo ang mga sala gisulti kini ni Jesus
* So anaa na ang mga raw ingredients aron mamugna na ang Eukaristiya. Pamati kamo ug maayo:
* Sa unang pagbasa sa Exodus, anaa ang unod sa karnero ug ang iyang dugo. Misaylo ang anghel sa kamatayon sa nagpahid ug dugo ug naluwas sila sa kamatayon ug nakalingkawas sila sa pagkaulipon sa mga taga Ehipto
* Sa ika-2 pagbasa anaa ang pan ug bino diin giapud-apod kini ni Jesus aron mapasaylo ang sala ug maluwas sila sa kamatayon ug makalingkawas kita sa pagkaulipon sa sala
* Sa usa ka bahin, kon ang Pagsaylo sa daang kasabutan maoy nag-una sa katapusang panihapon, karon, sa laing bahin usab, ang katapusang panihapon mao usay nag-una sa sakripisyo ni Jesus sa krus sa Kalbaryo sa bungtod sa Kalabera
* Anaa na usab ang mga raw ingredients sa pagsakripisyo. Unsa kini? Sa unang bahin, sa katapusang panihapon, anaa ang pan, ug anaa usab ang bino, ug si Jesus mismo ang nagpikas-pikas niini ngadto sa iyang mga tinun-an
* Ug sa laing bahin usab, sa sakripisyo ni Jesus sa krus anaa ang iyang lawas, anaa ang iyang dugo. Nagpikas-pikas ang iyang mga unod, nangagisi ang iyang mga panit tungod sa latigo sugod pa sa pagsakit sa haligi
* Sa pag-ampo pa lang niya didto sa Hardin sa Hetsemane, nahimo nang dugo ang luha ug singot ni Jesus. Ako kining gi research; if a person is in extreme stress and psychological pain, mahitabo gayud diay nga ang luha ug singot mahimo kining dugo
* Nagsugod na pagtulo ang dugo didto pa lang sa kasakit sa pag-ampo sa hardin. Nagpadayon kini pagbuhagay sa paglatigo sa haligi, sa pagpurong-purong sa korona sa tunok, naigo ang mga ugat sa ulo. Nagkasamad-samad ang kalawasan kon madagma na siya sa mga dagkong bato sa pagpas-an sa krus
* Hangtud nga mitaroy na ang mga lansang sa iyang mga kamot ug tiil mibanaw ang dugo
* Ug sa katapusan sa wala na siyay kinabuhi mibuhagay na ang katapusang dugo ug tubig human sa pagbangkaw sa iyang kiliran
* Hilabihan kadaghan sa dugo ang miagas gikan sa atong Ginoo nga buot ipasabot ang sakripisyo sa krus maoy usa ka madugong sakripisyo nga gihimo sa atong Ginoo
* Mao kini ang madug-anon kaayo nga sakripisyo ni Jesus nga nahitabo sa bungtod sa Kalbaryo kapin na sa 2,000 ka libo ka tuig na ang milabay ug dili na kini mahitabo pag-usab. Nahuman na ang sakripisyo. Namugna na ang Sacramento sa Eukaristiya nga mao ang lawas ug dugo ni Jesucristo

**B. Institution of the Priesthood – Pagmugna sa Sacramento sa Pagkapari**

* Apan, dugay na man to kaayo more than 2,000 years ago na. Karon mopadayon na usab kita, we go forward ug ania na kita karon nagsaulog sa katapusang panihapon o last supper or the Holy Sacrifice of the Mass. Ang Balaan nga Sakripisyo sa Misa. Mao gyud na ang correct and proper term kay ang misa usa man ka sakripisyo
* Motan-aw kamo sa altar, wala nay bisan usa ka tulo nga dugo sa atong Ginoo. Wala na magduhig-duhig ang dugo sa lamesa, sa salog, ug bisan asa, wala nay dugo nga miagas
* Kay ngano? Kay ato na lamang karong gisaulog ang nahitabo kaniadto ang paghandum sa sakripisyo sa krus. This is now what we call in English as the Unbloody Sacrifice of the Cross in contrast to Bloody Sacrifice of the Cross in the past
* Ang atong pagsaulog karon usa na lamang ka paghandum, reenactment, anamnesis, a remembrance, aron magpabilin nga buhi ang sakripisyo ni Jesus hangtud sa kahangturan
* Ug anaa na usab ang mga raw ingredients sa pagmugna sa Sacramento sa Pagkapari
* Sa usa ka bahin, anaa ang hostiya nga harina nga walay lebadura, anaa usab ang bino, ang fermented grapes nga gigamit sa tibuok kalibutan
* Ug sa laing bahin usab, anaa gihapon ang hostiya; apan, mamahimo na kining lawas ni Cristo sa pag-ingon sa pari “Dawata kini …. Kay kini mao ang akong lawas nga itugyan alang kaninyo. Ug mahitabo na ang transubstantiation sa paglitok niini sa pari sa pagkonsagrar niini
* Ug anaa gihapon ang bino; apan mamahimo na kining dugo ni Kristo sa pag-ingon sa pari “Dawata kini ug panginom……. Buhata kini aron paghandum kanako. Ug mahitabo na usab ang transubstantiation sa paglitok niini sa pari sa pagkonsagrar niini
* Gitahasan na ang mga tinun-an nga buhaton nila kini aron paghandum kaniya ug balik-balikon kini pagbuhat hangtud sa hangtud nga walay katapusan bisan mahuman na ang kalibutan
* Human sa pulong ni Jesus: Buhata kini aron paghandum kanako namugna na ang Sacramento sa Pagkapari
* Ang mga tinun-an human niini nahimo na silang pari nga tanan. And that was the first priestly ordination ever

**Conclusion**

* So niining misa sa katapusang panihapon gimugna ni Jesus ang duha ka sakramento ang Sakramento sa Eukaristiya ug Sakramento sa Pagkapari
* Si Jesus miingom: Mao kini ang akong lawas… mao kini ang akong dugo
* Kinsa pa man ang modumili kanato nga dili kana tinuod? Nga siya man mismo ang miingon: nga mao kini ang akong lawas ug dugo. Dili na kita makapangutana kon tinuod ba kana
* And so we ought and we must believe we cannot question that. We cannot refute that. Jesus himself instituted the Eucharist
* When Jesus said: “Do this in memory of me” Gitahasan na ang mga tinun-an sa pagpadayon sa ilang gihimo karon bisan wala na siya. Bisan wala nay manimba, bisan gamay na lang ang mga pari, bisan gamay na lang ang mituo magpadayon gihapon ang balaan nga misa aron kanunay kitang mahinumdum kaniya. Jesus himself has instituted the priesthood
* Mao kana mga kaigsoonan. Dili gyud na magbuwag ang misa ug ang pari. Kon walay misa, kay walay pari. Kon walay pari walay misa. Wa na tay mahimo niana. Sahi ang inyong obligasyon sahi usab ang amo
* Busa kon ang pari makasala, pasayloa na lang na ninyo oy. Pwede ninyo istoryahon, kay dili man kamo ang silotan ang pari man. Iampo hinoon ninyo nga magbag-o. Pwede pod ninyo libakon ug ginagmay
* Kay dili na ninyo problema iyaha na. Bisag dako kaayo ug sala ang pari epektibo gihapon ang iyang misa, as good as the mass of the pope in Rome; apan silotan siya kon siya nakasala
* Unsay sulti ni St. Athanasius? Ang salog sa impiyerno napuno sa kalabera sa mga santo papa, mga cardinal ug mga kaparian. Kay makasasala man kitang tanan
* Apan mabag-o kini kon kita maghigugmaay nga maoy gimaymay kanato sa ebanghelyo